CELEX ID: 32023D1461

--- ENGLISH ---

Document:
$en_document

Summary:
$en_summary

--- DANISH ---

Document:
17.7.2023
DA
Den Europæiske Unions Tidende
L 180/1
EUROPA-PARLAMENTETS OG RÅDETS AFGØRELSE (EU) 2023/1461
af 12. juli 2023
om makrofinansiel bistand til Republikken Nordmakedonien
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 212, stk. 2,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure 
(
1
)
, og
ud fra følgende betragtninger:
(1)
Forbindelserne mellem Unionen og Republikken Nordmakedonien (Nordmakedonien) udvikles fortsat inden for rammerne af stabiliserings- og associeringsaftalen mellem De Europæiske Fællesskaber og deres medlemsstater på den ene side og den tidligere jugoslaviske republik Makedonien på den anden side 
(
2
)
 (»stabiliserings- og associeringsaftalen«). Tiltrædelsesforhandlingerne mellem Unionen og Nordmakedonien blev indledt den 19. juli 2022.
(2)
Nordmakedoniens økonomi er blevet væsentligt påvirket af recessionen i 2020, der var resultat af covid-19-pandemien samt af den nylige energikrise. Disse omstændigheder har bidraget til Nordmakedoniens betragtelige finansieringsgab, forværring af betalingsbalancen og stigende budgetbehov.
(3)
Nordmakedoniens regering har vist et stærkt engagement med hensyn til at gennemføre yderligere reformer med fokus på de centrale politikområder, der er identificeret i de fælles konklusioner fra den økonomiske og finansielle dialog mellem EU og Vestbalkan og Tyrkiet fra den 24. maj 2022, og som omfatter de grundlæggende områder såsom retsvæsenet, bekæmpelse af korruption og organiseret kriminalitet, god regeringsførelse og retsstatsprincippet.
(4)
Nordmakedonien har fuldført den makrofinansielle bistandstransaktion i forbindelse med covid-19-pandemien i henhold til Europa-Parlamentets og Rådets afgørelse (EU) 2020/701 
(
3
)
 med et godt resultat, idet alle de reformtiltag, der blev aftalt med Unionen i aftalememorandummet, jf. nævnte afgørelse, er blevet gennemført.
(5)
I april 2022 opnåede Nordmakedoniens regering og Den Internationale Valutafond (IMF) en aftale på embedsmandsplan til en 24-måneders forebyggende likviditetslinje på op til 530 000 000 EUR, som blev officielt godkendt af IMF's bestyrelse den 22. november 2022. IMF-programmet har til formål at afbøde den forværrede eksterne situation, støtte den finanspolitiske konsolidering og fremskynde strukturreformer på en række områder, herunder skattepolitik og offentlige investeringer.
(6)
På grund af den forværrede økonomiske situation og de forværrede udsigter anmodede Nordmakedonien i april 2022 Unionen om makrofinansiel bistand for at supplere IMF-programmet. Kommissionen stillede imidlertid denne anmodning i bero, fordi landets økonomi stadig viste sig at være ret modstandsdygtig på daværende tidspunkt, og der var nogle andre finansieringsmuligheder til rådighed for at opfylde behovene for ekstern finansiering i 2022. Nordmakedoniens regering fornyede sin anmodning om makrofinansiel bistand i oktober 2022.
(7)
Da Nordmakedonien er et kandidatland og har indledt tiltrædelsesforhandlinger, anses landet for at være berettiget til at modtage makrofinansiel bistand fra Unionen.
(8)
Unionens makrofinansielle bistand til Nordmakedonien bør være et ekstraordinært finansielt instrument til ubunden og uspecificeret betalingsbalancestøtte, som sigter mod at dække Nordmakedoniens umiddelbare behov for ekstern finansiering, og den bør understøtte gennemførelsen af et politisk program, der indeholder stærke øjeblikkelige tilpasnings- og strukturreformforanstaltninger for at forbedre Nordmakedoniens betalingsbalance på kort sigt.
(9)
Eftersom der stadig findes et stort resterende behov for ekstern finansiering på Nordmakedoniens betalingsbalance ud over de behov, der dækkes af de midler, der stilles til rådighed af IMF, anses Unionens makrofinansielle bistand til Nordmakedonien under de nuværende ekstraordinære omstændigheder for at være et passende svar på landets anmodning om støtte til stabilisering af landets økonomi sammen med IMF-programmet. Unionens makrofinansielle bistand vil bidrage til Nordmakedoniens økonomiske stabilisering og strukturreformdagsorden, idet den udgør et supplement til midler, der stilles til rådighed under IMF's finansielle ordning.
(10)
Unionens makrofinansielle bistand bør sigte mod at støtte genoprettelsen af en holdbar ekstern finansieringssituation i Nordmakedonien og derved støtte den økonomiske og sociale udvikling.
(11)
Unionens makrofinansielle bistand forventes at gå hånd i hånd med gennemførelsen af budgetstøttetransaktioner under instrumentet vedrørende førtiltrædelsesbistand i henhold til Europa-Parlamentets og Rådets forordning (EU) 2021/1529 
(
4
)
.
(12)
Fastsættelsen af beløbet for Unionens makrofinansielle bistand til Nordmakedonien bør baseres på en kvantitativ vurdering af Nordmakedoniens resterende behov for ekstern finansiering og tager hensyn til landets evne til at finansiere sig selv med egne midler, navnlig med de internationale reserver, det har til rådighed. Unionens makrofinansielle bistand til Nordmakedonien bør supplere programmerne og midlerne fra IMF og Verdensbanken. Ved fastsættelsen af bistandsbeløbet bør der også tages højde for forventede finansielle bidrag fra multilaterale donorer og behovet for at sikre en retfærdig byrdefordeling mellem Unionen og andre donorer samt for den allerede eksisterende anvendelse af Unionens andre eksterne finansieringsinstrumenter i Nordmakedonien og merværdien af Unionens samlede engagement i Nordmakedonien.
(13)
Kommissionen bør sikre, at Unionens makrofinansielle bistand til Nordmakedonien juridisk og indholdsmæssigt er i overensstemmelse med de vigtigste principper og mål i de forskellige områder af Unionens optræden udadtil samt med foranstaltninger, der træffes som led i denne optræden, og med andre af Unionens relevante politikker.
(14)
Unionens makrofinansielle bistand bør støtte Unionens eksterne politik over for Nordmakedonien. Kommissionen og Tjenesten for EU's Optræden Udadtil bør arbejde tæt sammen under hele den makrofinansielle bistandstransaktion med henblik på at koordinere og sikre sammenhæng i Unionens udenrigspolitik.
(15)
Unionens makrofinansielle bistand bør understøtte Nordmakedoniens tilslutning til fælles værdier med Unionen, herunder demokrati, retsstatsprincippet, god regeringsførelse, respekt for menneskerettighederne, bæredygtig udvikling og bekæmpelse af fattigdom samt principperne om åben, regelbaseret og fair handel.
(16)
Det bør være en forudsætning for Unionens makrofinansielle bistand, at Nordmakedonien respekterer effektive, demokratiske mekanismer, herunder et parlamentarisk flerpartisystem, samt retsstatsprincippet og sikrer respekt for menneskerettighederne. De specifikke målsætninger for Unionens makrofinansielle bistand bør samtidig styrke effektiviteten, gennemsigtigheden og pålideligheden af systemerne til forvaltning af de offentlige finanser samt styringen af og tilsynet med finanssektoren i Nordmakedonien og at fremme strukturreformer, der har til formål at støtte en holdbar og inklusiv vækst, skabelse af anstændige job og finanspolitisk konsolidering. Kommissionen bør regelmæssigt føre kontrol med, at Nordmakedonien opfylder denne forudsætning og når disse mål.
(17)
For at sikre, at Unionens finansielle interesser i forbindelse med dens makrofinansielle bistand beskyttes effektivt, bør Nordmakedonien træffe hensigtsmæssige foranstaltninger til at forebygge og bekæmpe svig, korruption og andre uregelmæssigheder i forbindelse med denne bistand. Derudover bør det fastsættes, at Kommissionen gennemfører kontrol, Revisionsretten foretager revision, og Den Europæiske Anklagemyndighed udøver sine beføjelser med hensyn til at yde makrofinansiel bistand til Nordmakedonien.
(18)
Frigivelsen af Unionens makrofinansielle bistand til Nordmakedonien berører ikke Europa-Parlamentets og Rådets bemyndigelse som budgetmyndighed.
(19)
Størrelsen af Unionens makrofinansielle bistand til Nordmakedonien i form af lån bør være forenelig med budgetbevillingerne i den flerårige finansielle ramme.
(20)
Unionens makrofinansielle bistand til Nordmakedonien bør forvaltes af Kommissionen. For at sikre, at Europa-Parlamentet og Rådet er i stand til at følge gennemførelsen af denne afgørelse, bør Kommissionen regelmæssigt holde dem underrettet om udviklingen i forbindelse med denne bistand og forsyne dem med de relevante dokumenter.
(21)
For at sikre ensartede betingelser for gennemførelsen af denne afgørelse bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
5
)
.
(22)
Unionens makrofinansielle bistand til Nordmakedonien bør ledsages af økonomisk-politiske betingelser, som skal fastsættes i et aftalememorandum (aftalememorandummet). For at sikre ensartede gennemførelsesbetingelser, samt af effektivitetshensyn, bør Kommissionen gives bemyndigelse til at forhandle om disse betingelser med Nordmakedoniens myndigheder under tilsyn af et udvalg sammensat af repræsentanter for medlemsstaterne i overensstemmelse med forordning (EU) nr. 182/2011. I henhold til nævnte forordning bør rådgivningsproceduren som hovedregel finde anvendelse i alle tilfælde, medmindre andet er fastsat i forordningen. I betragtning af den potentielt store betydning af bistand på mere end 90 000 000 EUR bør undersøgelsesproceduren som fastsat i forordning (EU) nr. 182/2011 anvendes for transaktioner over denne tærskel. I betragtning af størrelsen af Unionens makrofinansielle bistand til Nordmakedonien bør undersøgelsesproceduren finde anvendelse på vedtagelsen af aftalememorandummet og på enhver nedsættelse, suspension eller ophævelse af denne bistand.
(23)
I betragtning af den finansielle bistands begrænsede størrelse, nemlig 100 000 000 EUR, dens engangskarakter og den ønskede tidsramme for udbetalingen vil »back-to-back«-metoden sikre mere fleksibilitet og effektivitet i låntagningstransaktionerne sammenlignet med den diversificerede finansieringsstrategi. Derfor bør Kommissionen som en undtagelse finansiere låneraterne på kapitalmarkedet back-to-back og ikke ved at anvende sin diversificerede finansieringsstrategi, jf. artikel 220a i Europa-Parlamentets og Rådets forordning (EU, Euratom) 2018/1046 
(
6
)
. Den makrofinansielle bistand til Nordmakedonien bør derfor finansieres gennem individuelle finansielle transaktioner —
VEDTAGET DENNE AFGØRELSE:
Artikel 1
1.   Unionen stiller makrofinansiel bistand på højst 100 000 000 EUR til rådighed for Nordmakedonien (»Unionens makrofinansielle bistand«) for at støtte Nordmakedoniens økonomiske stabilisering og omfattende reformdagsorden. Det fulde bistandsbeløb ydes i form af lån. Frigivelsen af Unionens makrofinansielle bistand er betinget af, at Europa-Parlamentet og Rådet vedtager Unionens budget for det relevante år. Bistanden skal bidrage til at dække Nordmakedoniens betalingsbalancebehov som angivet i IMF-programmet.
2.   Til finansiering af lånet bemyndiges Kommissionen til på Unionens vegne at låne de nødvendige midler på kapitalmarkederne eller fra finansielle institutioner og genudlåne det tilsvarende beløb til Nordmakedonien på de betingelser, der glæder for låntagningen. Lånene skal have en gennemsnitlig løbetid på 15 år.
3.   Kommissionen forvalter frigivelsen af Unionens makrofinansielle bistand af på en måde, der er i overensstemmelse med de aftaler eller overenskomster, der er indgået mellem IMF og Nordmakedonien, og med de centrale principper og målsætninger i de økonomiske reformer, som er fastlagt i stabiliserings- og associeringsaftalen.
Kommissionen holder regelmæssigt Europa-Parlamentet og Rådet underrettet om udviklingen i Unionens makrofinansielle bistand, herunder udbetalingen heraf, og forsyner i god tid disse institutioner med den relevante dokumentation.
4.   Unionens makrofinansielle bistand stilles til rådighed i en periode på to et halvt år regnet fra den første dag efter ikrafttrædelsen af det i artikel 3, stk. 1, omhandlede aftalememorandum.
5.   Sker der i løbet af den periode, hvor den makrofinansielle bistand udbetales, et afgørende fald i Nordmakedoniens finansieringsbehov i forhold til de oprindelige prognoser, reducerer, suspenderer eller annullerer Kommissionen bistanden efter undersøgelsesproceduren i artikel 7, stk. 2.
Artikel 2
1.   Det er en forudsætning for Unionens makrofinansielle bistand, at Nordmakedonien respekterer effektive, demokratiske mekanismer, herunder et parlamentarisk flerpartisystem, og retsstatsprincippet samt sikrer respekt for menneskerettighederne.
2.   Kommissionen kontrollerer Nordmakedoniens opfyldelse af den i stk. 1 omhandlede forudsætning gennem hele perioden for Unionens makrofinansielle bistand.
3.   Denne artikels stk. 1 og 2 anvendes i overensstemmelse med Rådets afgørelse 2010/427/EU 
(
7
)
.
Artikel 3
1.   Kommissionen aftaler efter undersøgelsesproceduren i artikel 7, stk. 2, med Nordmakedoniens myndigheder klart definerede økonomisk-politiske og finansielle betingelser, der fokuserer på strukturreformer og sunde offentlige finanser, som Unionens makrofinansielle bistand skal være underlagt. Disse økonomisk-politiske og finansielle betingelser fastsættes i et aftalememorandum (aftalememorandummet), som omfatter en tidsramme for betingelsernes opfyldelse. Disse økonomisk-politiske og finansielle betingelser skal være i overensstemmelse med de i artikel 1, stk. 3, omhandlede aftaler eller overenskomster, herunder de makroøkonomiske tilpasnings- og strukturreformprogrammer, som Nordmakedonien gennemfører med støtte fra IMF.
2.   De i stk. 1 omhandlede betingelser har navnlig til formål at styrke effektiviteten, gennemsigtigheden og pålideligheden af systemerne til forvaltning af de offentlige finanser i Nordmakedonien, herunder med henblik på anvendelsen af Unionens makrofinansielle bistand. Fremskridt med hensyn til gensidig markedsåbning, udvikling af regelbaseret og fair handel samt andre prioriteringer i sammenhæng med Unionens eksterne politik skal også tages med i betragtning ved udformningen af de politiske foranstaltninger. Kommissionen fører regelmæssigt kontrol med Nordmakedoniens fremskridt, der gøres i retning af disse mål.
3.   De nærmere finansielle vilkår for Unionens makrofinansielle bistand fastlægges i en låneaftale, der indgås mellem Kommissionen og Nordmakedonien.
4.   Kommissionen kontrollerer regelmæssigt, om betingelserne i artikel 4, stk. 3, fortsat er opfyldt, herunder om Nordmakedoniens økonomiske politik er i overensstemmelse med målene for Unionens makrofinansielle bistand. Med henblik på denne kontrol arbejder Kommissionen tæt sammen med IMF og Verdensbanken og, når det er nødvendigt, med Europa-Parlamentet og Rådet.
Artikel 4
1.   På de i stk. 3 omhandlede betingelser stiller Kommissionen Unionens makrofinansielle bistand til rådighed i to lige store rater.
2.   I forbindelse med den makrofinansielle bistand foretages om nødvendigt hensættelse af midler i overensstemmelse med Europa-Parlamentets og Rådets forordning (EU) 2021/947 
(
8
)
.
3.   Kommissionen træffer afgørelse om frigivelse af raterne på følgende betingelser:
a)
forudsætningen i artikel 2, stk. 1, er opfyldt
b)
der foreligger vidnesbyrd om en kontinuerlig tilfredsstillende gennemførelse af et politikprogram, der omfatter stærke tilpasnings- og strukturreformforanstaltninger understøttet af en ikkeforebyggende IMF-låneaftale
c)
de økonomisk-politiske og finansielle betingelser i aftalememorandummet er gennemført på tilfredsstillende måde.
4.   Anden rate frigives i princippet ikke tidligere end tre måneder efter frigivelsen af første rate.
5.   Såfremt de i stk. 3 omhandlede betingelser ikke opfyldes, skal Kommissionen midlertidigt suspendere eller ophæve udbetalingen af Unionens makrofinansielle bistand. I sådanne tilfælde underretter den Europa-Parlamentet og Rådet om årsagerne til suspensionen eller ophævelsen.
6.   Unionens makrofinansielle bistand udbetales til Nordmakedoniens centralbank. Under iagttagelse af de aftalte bestemmelser, der er fastsat i aftalememorandummet, herunder en bekræftelse af de resterende budgetfinansieringsbehov, kan Unionens midler udbetales til Nordmakedonien finansministerium som den endelige modtager.
Artikel 5
1.   De låntagnings- og långivningstransaktioner, der er relateret til Unionens makrofinansielle bistand, gennemføres i euro med samme valørdato og må ikke indebære nogen ændring af løbetiden for Unionen eller udsætte Unionen for eventuelle valutakurs- eller renterisici eller nogen anden kommerciel risiko.
2.   Hvis omstændighederne tillader det og Nordmakedonien anmoder herom, kan Kommissionen træffe de nødvendige foranstaltninger til at sikre, at der i lånebetingelserne indføjes en klausul om førtidig tilbagebetaling, og at betingelserne for låntagningstransaktionerne indeholder en tilsvarende klausul.
3.   Hvis omstændighederne tillader en forbedring af rentesatsen på lånet, og anmoder Nordmakedonien herom, kan Kommissionen beslutte at refinansiere hele eller en del af sin oprindelige låntagning eller omlægge de tilsvarende finansielle betingelser. Refinansierings- eller omlægningstransaktioner gennemføres i overensstemmelse med stk. 1 og 4 og må ikke resultere i en forlængelse af løbetiden for de pågældende lån eller i en forhøjelse af restgælden på datoen for refinansieringen eller omlægningen.
4.   Nordmakedonien afholder alle Unionens omkostninger i forbindelse med låntagnings- og långivningstransaktionerne i henhold til denne afgørelse.
5.   Kommissionen underretter Europa-Parlamentet og Rådet om udviklingen i de i stk. 2 og 3 omhandlede transaktioner.
Artikel 6
1.   Unionens makrofinansielle bistand gennemføres i overensstemmelse med forordning (EU, Euratom) 2018/1046.
2.   Unionens makrofinansielle bistand gennemføres ved direkte forvaltning.
3.   Den låneaftale, der skal indgås med Nordmakedoniens myndigheder, skal indeholde alle følgende bestemmelser, der:
a)
sikrer, at Nordmakedonien regelmæssigt kontrollerer, at midler modtaget fra Unionens budget er blevet anvendt efter hensigten, træffer passende foranstaltninger til at forebygge uregelmæssigheder og svig og om nødvendigt tager retlige skridt til at inddrive eventuelt misbrugte midler, der er udbetalt i henhold til denne afgørelse
b)
sikrer beskyttelsen af Unionens finansielle interesser og navnlig fastlægger specifikke foranstaltninger til at forhindre og bekæmpe svig, korruption og andre uregelmæssigheder, der kan påvirke Unionens makrofinansielle bistand, i overensstemmelse med Rådets forordning (EF, Euratom) nr. 2988/95 
(
9
)
 og forordning (Euratom, EF) nr. 2185/96 
(
10
)
 og Europa-Parlamentets og Rådets forordning (EU, Euratom) nr. 883/2013 
(
11
)
 og, for de medlemsstater, der deltager i det forstærkede samarbejde om Den Europæiske Anklagemyndighed, også i overensstemmelse med Rådets forordning (EU) 2017/1939 
(
12
)
c)
udtrykkeligt bemyndiger Det Europæiske Kontor for Bekæmpelse af Svig (OLAF) til at foretage undersøgelser, herunder kontrol og inspektion på stedet, herunder digitale kriminaltekniske foranstaltninger og interviews
d)
udtrykkeligt bemyndiger Kommissionen eller dens repræsentanter til at foretage kontrol, herunder kontrol på stedet
e)
udtrykkeligt bemyndiger Kommissionen og Revisionsretten til at foretage revision i og efter rådighedsperioden for Unionens makrofinansielle bistand, herunder dokumentrevision og revision på stedet, såsom operationelle vurderinger
f)
sikrer, at Unionen har ret til førtidig tilbagebetaling af lånet, hvis det konstateres, at Nordmakedonien i forbindelse med forvaltningen af Unionens makrofinansielle bistand har været involveret i svig eller korruption eller andre illegale aktiviteter, som skader Unionens finansielle interesser
g)
sikrer, at Nordmakedonien skal afholde alle Unionens omkostninger i forbindelse med i låntagnings- og långivningstransaktionerne i henhold til denne afgørelse.
4.   Inden gennemførelsen af Unionens makrofinansielle bistand undersøger Kommissionen ved hjælp af en operationel vurdering, om landet råder over forsvarlige finansielle ordninger, administrative procedurer og interne og eksterne kontrolmekanismer, der er relevante for denne bistand.
Artikel 7
1.   Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, finder artikel 5 i forordning (EU) nr. 182/2011 anvendelse.
Artikel 8
1.   Senest den 30. juni hvert år forelægger Kommissionen en rapport for Europa-Parlamentet og Rådet om gennemførelsen af denne afgørelse i det foregående år, herunder en evaluering af denne gennemførelse. I denne rapport:
a)
gennemgås de fremskridt, der er gjort med hensyn til gennemførelsen af Unionens makrofinansielle bistand
b)
vurderes Nordmakedoniens økonomiske situation og udsigter samt fremskridt med at gennemføre de i artikel 3, stk. 1, omhandlede politikforanstaltninger
c)
redegøres der for forbindelsen mellem de økonomisk-politiske betingelser, der er fastsat i aftalememorandummet, landets aktuelle økonomiske og finanspolitiske resultater og Kommissionens afgørelser om frigivelse af raterne af Unionens makrofinansielle bistand.
2.   Senest to år efter udløbet af den i artikel 1, stk. 4, omhandlede rådighedsperiode forelægger Kommissionen Europa-Parlamentet og Rådet en efterfølgende evalueringsrapport med en vurdering af resultaterne og effektiviteten af Unionens gennemførte makrofinansielle bistand, og i hvilket omfang den har bidraget til bistandens mål.
Artikel 9
Denne afgørelse træder i kraft på tredjedagen efter offentliggørelsen i 
Den Europæiske Unions Tidende
.
Udfærdiget i Strasbourg, den 12. juli 2023.
På Europa-Parlamentets vegne
R. METSOLA
Formand
På Rådets vegne
P. NAVARRO RÍOS
Formand
(
1
)
  Europa-Parlamentets holdning af 13.6.2023 (endnu ikke offentliggjort i EUT) og Rådets afgørelse af 10.7.2023.
(
2
)
  
            
EUT L 84 af 20.3.2004, s. 13
.
(
3
)
  Europa-Parlamentets og Rådets afgørelse (EU) 2020/701 af 25. maj 2020 om makrofinansiel bistand til udvidelses- og naboskabspartnerlande i forbindelse med covid-19-pandemien (
EUT L 165 af 27.5.2020, s. 31
).
(
4
)
  Europa-Parlamentets og Rådets forordning (EU) 2021/1529 af 15. september 2021 om oprettelse af et instrument til førtiltrædelsesbistand (IPA III) (
EUT L 330 af 20.9.2021, s. 1
).
(
5
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
).
(
6
)
  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (
EUT L 193 af 30.7.2018, s. 1
).
(
7
)
  Rådets afgørelse 2010/427/EU af 26. juli 2010 om, hvordan Tjenesten for EU's Optræden Udadtil skal tilrettelægges og fungere (
EUT L 201 af 3.8.2010, s. 30
).
(
8
)
  Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde — et globalt Europa, og om ændring og ophævelse af Europa-Parlamentets og Rådets afgørelse nr. 466/2014/EU og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) nr. 480/2009 (
EUT L 209 af 14.6.2021, s. 1
).
(
9
)
  Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (
EFT L 312 af 23.12.1995, s. 1
).
(
10
)
  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (
EFT L 292 af 15.11.1996, s. 2
).
(
11
)
  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (
EUT L 248 af 18.9.2013, s. 1
).
(
12
)
  Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (
EUT L 283 af 31.10.2017, s. 1
).

Summary:
Makrofinansiel bistand til Nordmakedonien
RESUMÉ AF:
EU-afgørelse 2023/1461 om at yde makrofinansiel bistand til Nordmakedonien
HVAD ER FORMÅLET MED AFGØRELSEN?
Afgørelsen
 har til formål at yde makrofinansiel bistand på op til 100 mio. EUR i lån fra 
Den Europæiske Union
 (EU) til Nordmakedonien.
Finansieringen understøtter landets økonomiske stabiliserings- og reformdagsorden ved at dække dets betalingsbalancebehov.
HOVEDPUNKTER
Europa-Kommissionen
:
låner midlerne på kapitalmarkederne eller fra finansielle institutioner og låner dem på samme vilkår med en gennemsnitlig løbetid på 15 år til Nordmakedonien
kan, hvor omstændighederne tillader det, acceptere førtidig tilbagebetaling og en forbedret rente, hvis Nordmakedonien anmoder herom
reducerer, suspenderer eller annullerer de tilgængelige lån, hvis Nordmakedoniens finansielle behov viser sig at være mindre end forventet
administrerer den makrofinansielle bistand i overensstemmelse med aftalerne mellem 
Den Internationale Valutafond
 (IMF) og Nordmakedonien, og hensigten i nøgleprincipperne de økonomisk reformmål i 
stabiliserings- og associeringsaftale
 (se 
resumé
)
Underretter regelmæssigt 
Europa-Parlamentet
 og 
Rådet for Den Europæiske Union
 om udviklingen i lånepakken
overvåger nøje, om Nordmakedonien overholder de forskellige krav, der er knyttet til den finansielle bistand
koordinerer tæt med IMF, Verdensbanken og, hvor det er nødvendigt, Europa-Parlamentet og Rådet
Rapporterer årlig om udviklingen i de foregående år til Europa-Parlamentet og Rådet senest den 30. juni.
Nordmakedonien:
skal respektere demokratiske normer såsom et parlamentarisk flerpartisystem, 
retsstaten
 og respektere 
menneskerettighederne
 som en forudsætning for lånene
er enig med Kommissionen om en økonomisk politik og finansielle betingelser, komplet med tidslinje, med fokus på strukturreformer og sunde offentlige finanser for at forbedre:
effektiviteten, gennemsigtigheden og ansvarligheden af de offentlige finansforvaltningssystemer,
fremskridt i åbningen af markeder, udvikling af regelbaseret og etisk handel og andre af EU’s eksterne politiske prioriteter.
Lånene er:
tilgængelige i 2,5 år
udbetales i to lige store rater, hvor den anden rate i princippet ikke udbetales tidligere end 3 måneder efter den første
afhængig af følgende betingelser:
Respekt for demokratiske værdier,
løbende tilfredsstillende gennemførelsesresultater,
gennemførelse af den aftalte økonomiske politik og finansielle betingelser
underlagt regelmæssig kontrol af EU (især Kommissionen, 
Den Europæiske Revisionsret
 og 
Det Europæiske Kontor for Bekæmpelse af Svig
) og Nordmakedonien for at forhindre svig og finansielle uregelmæssigheder.
HVORNÅR GÆLDER AFGØRELSEN FRA?
Afgørelsen trådte i kraft den 
20. juli 2023
.
BAGGRUND
Forbindelserne mellem EU og Nordmakedonien udvikler sig inden for rammerne af stabiliserings- og associeringsaftalen mellem EU og Den Tidligere Jugoslaviske Republik Makedonien.
I april 2022 og igen i oktober samme år anmodede Nordmakedonien, hvis økonomi var hårdt ramt af 
COVID-19-pandemien
 og stigende energiomkostninger, om makrofinansiel bistand fra EU som supplement til IMF’s støtteprogram på op til 530 mio. EUR i 2023 og 2024.
EU’s makroøkonomiske bistand forventes at gå hånd i hånd med gennemførelsen af budgetstøtteoperationer under instrumentet til førtiltrædelsesbistand (forordning (EU) 
2021/1529
, se 
resumé
).
Nordmakedonien er et EU-
kandidatland
. 
Tiltrædelsesforhandlingerne
 blev indledt d. 
19 juli 2022
.
For yderligere oplysninger henvises til:
Nordmakedonien
 (Europa-Kommissionen)
HOVEDDOKUMENT
Europa-Parlamentets og Rådets afgørelse (EU) 
2023/1461
 af 
12. juli 2023
 om makrofinansiel bistand til Republikken Nordmakedonien (EUT L 180 af 
17.7.2023
, 
s. 1-7
).
TILHØRENDE DOKUMENTER
Europa-Parlamentets og Rådets forordning (EU) 
nr. 
2021/1529
 af 
15. september 2021
 om oprettelse af et instrument til førtiltrædelsesbistand (IPA III) (EUT L 330 af 
20.9.2021
, 
s. 1-26
).
Stabiliserings- og associeringsaftale
 mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side — Protokol 1 om tekstilvarer og beklædningsgenstande — Protokol 2 om stålprodukter — Protokol 3 om handel mellem Den Tidligere Jugoslaviske Republik Makedonien og Fællesskabet med forarbejdede landbrugsprodukter — Protokol 4 om definition af begrebet »produkter med oprindelsesstatus« og metoderne for administrativt samarbejde — Protokol 5 om gensidig administrativ bistand i toldspørgsmål — Slutakt (EUT L 84 af 
20.3.2004
, 
s. 13-197
).
Efterfølgende ændringer til aftalen er blevet indarbejdet i grundteksten. Denne 
konsoliderede udgave
 har ingen retsvirkning.
seneste ajourføring 
13.9.2023